ສປຊ ກ່າວວ່າ ສະຖານະການ ດ້ານມະນຸດສະທຳ ໃນຊີເຣຍ ຊຸດໂຊມລົງ ຢ່າງໜັກ 
ທ່ານ​ນາງ Valerie Amos ຫົວໜ້າ​ຊ່ວຍ​ເຫລືອ​ດ້ານ​ມະນຸດສະທຳ ສປຊ ກ່າວວ່າ ວິກິດການ ດ້ານມະນຸດສະທຳ ໃນຊີເຣຍ ຊຸດໂຊມລົງຢ່າງຮ້າຍແຮງ.
ສະຫະປະຊາຊາດ ໃນວັນພະຫັດວານນີ້ ໄດ້ວາດພາບອັນມົວ ໝອງເພີ້ມຂຶ້ນ ກ່ຽວກັບວິກິດການດ້ານມະນຸດສະທຳ ຢູ່ໃນຊີ ເຣຍ ຫົວໜ້າຊ່ວຍເຫລືອ ດ້ານມະນຸດສະທຳ ສະຫະປະຊາຊາດ ທ່ານນາງ Valerie Amos ກ່າວວ່າ ຈຳນວນຊາວຊີເຣຍ ທີ່ ກຳລັງອາໄສຢູ່ໃນເຂດປິດລ້ອມຕ່າງໆແລະສ່ຽງຕໍ່ການເສຍ ຊີວິດດ້ວຍຄວາມໂຫຍຫີວ ຂາດແຄນນຳ້ດື່ມແລະຂາດການ ປິ່ນປົວນັ້ນ ໄດ້ເພີ້ມຂຶ້ນເກີືອບສອງເທົ່າ ເປັນປະມານ 440 ພັນຄົນ ໃນຕົ້ນເດືອນນີ້ ສະມາຄົມການແພດຊີເຣຍອາເມຣິກັນ ໄດ້ພິມເຜີຍແຜ່ລາຍງານ ໂຕ້ຖຽງ ວ່າ ການກະປະມານຂອງສະຫະປະຊາຊາດວ່າ ມີ 212,000 ຄົນ ໄດ້ຖືກຕັດຂາດຈາກ ໂລກພາຍນອກນັ້ນ ແມ່ນເປັນຈຳນວນທີ່ຕໍ່າເກີນໄປ ແລະສະ ຫະປະຊາຊາດ ບໍ່ໄດ້ໃຫ້ ຄວາມສົນໃຈຢ່າງເຕັມທີ່ ຕໍ່ວິກິດການນີ້ ມີຊາວຊີເຣຍ ເກືອບ 5 ລ້ານຄົນ ພາກັນອາໄສ ຢູ່ໃນເຂດທີ່ຍາກລໍາບາກຈະເຂົ້າໄປເຖິງໄດ້ ທ່ານນາງ Amos ກ່າວວ່າ ຄວາມຄາດຫວັງໃນການມີອາຍຸຍືນຂອງຊາວຊີເຣຍ ແມ່ນກະ ວ່າ 20 ປີ ໜ້ອຍກວ່າຕອນທີ່ບັນຫາຂັດແຍ້ງເລີ້ມຂື້ນ ຄົນຫວ່າງງານແມ່ນເກືອບ 60 ເປີ ເຊັນ ແລະເກືອບສອງສ່ວນສາມຂອງພົນລະເຮືອນ ດຳລົງຊີ ວິດຢູ່ພາຍໃຕ້ຄວາມທຸກຍາກ ລຳບາກທີ່ສຸດ ໃນຂະນະທີ່ຊາວຊີເຣຍຫລາຍກວ່່າ 220,000 ໄດ້ຖືກຂ້າຕາຍ